Mare Tralla

**Mare Tralla** (sündinud 11. juulil 1967) on eesti kunstnik.

## Elukäik
Mare Tralla lõpetas 1988. aastal Tartu Kunstikooli ja õppis aastatel 1990–1996 Eesti Kunstiakadeemias, kus ta omandas 1995. aastal bakalaureusekraadi maali erialal ning seejärel jätkas õpinguid vabade kunstide magistrantuuris. 1996. aastal jätkas Tralla magistriõpinguid Londonis ning kaitses 1997. aastal magistritööd Westminsteri Ülikoolis hüpermeedia erialal. 1996 - 2023 elas ja töötas Tralla Tallinnas ja Londonis, kus elatub peamiselt omavalmistatud kudumite müügist. Alates 2023 elab ja töötab Edinburgis ja Tallinnas.

Lisaks näitustel esinemisele tegutseb Tralla ka kuraatori, kirjutaja ja õppejõuna. Aastatel 2000–2003 oli ta Eesti Kunstiakadeemia E-Meedia Keskuse professor ning õpetas praktilisi interaktiivse multimeedia ja veebimeedia kursusi ning pidas loenguid meediakunstide ajaloost , lisaks on ta tegutsenud ka külalislektorina Goldsmiths College'is. 2004 oli ta rahvusvahelise meediakunsti festivali ISEA2004 (International Symposium on Electronic Art ) Tallinna programmi juht. 

Mare Tralla on LGBTQI+ ja inimõiguste aktivist ning kuulub organisatsioonide Act Up London, Lesbians and Gays Support the Migrants ja No Pride in War ridadesse.

## Looming
Mare Tralla kuulub kunstnike hulka, kelle erialane karjäär algas Eestis 1990. aastate alguses, kui temast sai üks noorema generatsiooni juhtivamatest kunstnikest. Tema loomingut kujundasid kiired muutused tolleaegses Eesti ühiskonnas ja tema teosed on tihti olnud otsesed kriitilised vastused nendele muutustele ja eriti sellele, kuidas need muutused mõjutasid naisi. 1992. aastast alates tegutseb Tralla vabakutselise kunstnikuna.

1993. aastal esitles Tralla oma esimest avalikku *performance*'it "Illusiooni(de) purustamine" Vaal Galeriis, mille kohta kunstnik 2017. aasta Kaasaegse Kunsti Eesti Keskuse uudiskirjas ütles: "Tagantjärgi vaadates oli illusioone palju, mida oma esimeses performansis purustada üritasin. Eelkõige olid need illusioonid noorest naisest: see oli vastuhakk ühiskondlikele normidele, millesse mind naisena suruti, see oli katse vabaneda ettekirjutustest ja reeglitest. Feministliku kunsti diskursus ei olnud selleks ajaks veel päriselt Eestisse jõudnudki."

1994. aastal toimus Tralla jaoks mitu olulist sündmust: Reet Varblase ja Ando Keskküla kureeritud Rootsi-Eesti feministlik ühisprojekt "Kood-eks", mis tutvustas põhjamaade feministlikku kunsti. Koos Mari Kartau ja Marco Laimrega tegi Tralla ka Eesti Televisioonis kunstisaadet "JaEi". 1994. aastal pälvis Tralla ka Sorosi aastanäitusel teosega "Kaks võimalust vaadata iseendasse" ühe preemiatest. Tänu sellele edule tekkisid kunstnikul kontaktid Soomes ja preemiaraha eest sai ta osta VHS-videomaki, millega oli võimalik teha primitiivset videomontaaži. Hiljem, nagu kunstnik ise on öelnud, tegi ta sellega oma esimesed videoteosed.

1995. aastal kureeris Mare Tralla koos Eha Komissarovi ja Reet Varblasega esimese Eesti feministliku kunstinäituse "Est.Fem". Esialgu soostusid teemaga suhestuma eelkõige Tralla noored kaasüliõpilased EKAst, aga kunstniku sõnul oleks ekslik näha näitust vaid noorte kunstnike ettevõtmisena, näitusel osalesid muuhulgas ka nt Anu Kalm, Kadri Mälk, Lilian Mosolainen, Tiina Tammetalu, Mall Nukke, Peeter M. Laurits, Raivo Kelomees ja Toomas Volkmann. Tralla teos "Nii me sünnitasime eesti feminismi" sündis paar päeva enne näitust, ja mille kohta kunstnik on ise öelnud: "... tänu juhusele ja emotsionaalse frustratsiooni tõttu, mida meeste võim mu elus tekitas, õnnestus mul luua feministlikult provokatiivne teos, kus minu lapsepõlve pioneerikogemus on irooniliseks tõlkeks naise seksobjektiks muutmise protsessidele 1990ndate Eestis."

Tralla looming on jätkuvalt seotud sotsiaalsete teemadega, kunstniku hiljutised teosed käsitlevad privaatsust, järelevalvet ja kaitset soolisest kriteeriumist lähtuvalt. Tralla kasutab ja kombineerib oma loomingus eri meediume: maali, fotograafiat, *performance*'it, videot ja interaktiivset meediat. Tralla kunsti iseloomustab ühiskonnakriitika ja eneseirooniline nostalgia ning väike feministlik revolutsioon ühiskonna harmoonilisema ja õiglasema arengu tarvis.

## Isikunäitused (valik)
*1994 "Suhe", Mustpeade Maja Galerii, Tallinn
*1995 "Nimetu", Vaal Galerii, Tallinn
*1996 "Second-hand Love Stories", Vaal Galerii, Tallinn
*1996 "Keldrid", Mustpeade Maja galerii, Tallinn
*1999 "Istudes helgesse tulevikku", Sebra galerii, Tartu
*2000 "Turvaühiskond" (Safe Society), Kunstihoone galerii, Tallinn
*2003–2004 "Whirligig", MacRoberts Centre, Sterling, Šotimaa, Suurbritannia
*2007 "Her.Space", Medienkunstlabor, Kunsthaus Graz, Graz, Austria
*2008 "Protected", Edinburgh Art Festival, Embassy Gallery, Edinburgh, Suurbritannia
*2008 "Wie lange soil dieser scheiss dauern", koos Siramiga, Stuttgarter Kunstverein, Stuttgart, Saksamaa
*2008 "Kui eesti talunik kohtub vene kaevuriga või kui vene kaevur kohtub eesti talunikuga" ("When Estonian Peasant meets Russian miner or…"), koos Olga Jürgensoniga, Linnagalerii, Tallinn
*2008 "Kaitstud" (Protected), Kunstihoone galerii, Tallinn
*2011 "Written into Space", Studio Emanuel, HIAP, Suomenlinna, Soome
*2011 "Autoportreed" (Self-portraits), Linnagalerii, Pärnu
*2011 Retrospective video exhibition, Threshold, Perth, Suurbritannia
*2011 "Suhestumisnurk/Angled towards the other", koos Cooltūristėsiga, Linnagalerii, Tallinn
*2011 "Hull armastus/Mad Love", Kunstimaja, Tartu
*2011 "Angled towards the other", koos Cooltūristėsiga, Pamenkalnio Galerja, Vilnius, Leedu
*2023 "Same Subject Continued", Edinburgh Palette, Edinburgh, Suurbritannia
*2024 "Flying in the Dreams of Others" koos Donna Riddingtoniga, Leith Makers Gallery, Edinburgh, Suurbritannia
*2024 "Kummardu ja kata! / Duck and Cover!", koos Pam Skeltoniga, Vabaduse Galerii, Tallinn

## Grupinäitused ja festivalid (valik)
*2005 "Nätsu ja värvilist traati" (Chewing Gum & Coloured Wire), koos Teri Ruebiga, avalik kunstiprojekt, Viru keskus, Tallinn
*2005 Berwick upon Tweed Film and Media Arts Festival, Berwick upon Tweed, Suurbritannia
*2005 Prologues, Cornerhouse, Manchester, Suurbritannia
*2006 PROLOGUE-BLN, bootlab, Berliin, Saksamaa
*2006 Players, Threshold artspace, Perth Concert Hall, Horsecross, Perth, Suurbritannia
*2006 "Kogutud kriisid. Eesti kunst 1990. aastatel" (Collected Crises, Estonian Art in 1990s), KUMU, Tallinn
*2007 Non Grata International Film and Video Festival selected screening, Showroom Cinema, Sheffield, Suurbritannia
*2007 ja 2008 Plektrum festival, Tallinn
*2007 "Home: between Europe and Asia", V Shiryevo Biennale, Shiryevo, Venemaa
*2007 XV Barcelona International Women’s Film Festival, Barcelona, Hispaania
*2007 "Kestev minevik. Nõukogude aja märgid uuemas Eesti kunstis" (Continuous Past. Signs of the Soviet Era in Recent Estonian Art), KUMU, Tallinn
*2007 "Läbipaistev põlvkond" (Transparent Generation), Vaal Galerii, Tallinn
*2007 Multiplicities, ARC Projects, Sofia, Bulgaaria
*2008 Finishing School – Video & Performance night, Edinburgh College of Art Sculpture Court, Edinburgh, Suurbritannia
*2008 "There to Here", 4th Perthshire Arts Forum, Birnam, Šotimaa
*2008 "Wirtschaft und Geschlecht/ Economy and Gender", Kunstraum Lakeside, Austria
*2008 "Bon Voyage", Threshold artspace, Perth Concert Hall, Horsecross, Perth, Suurbritannia
*2008 "Innovation", National Center for Contemporary Arts, Moskva, Venemaa
*2008 "Vabaduse Väljak", Kunstihoone, Tallinn
*2008 ja 2009 "Visions in the Nunnery, the Nunnery", London, Suurbritannia
*2008 "Hack.FEM.East", Kunstraum Kreuzberg, Bethanien, Berliin, Saksamaa
*2008 "Borderstates", Guangzhou Art Academy's Art Museum, Guangzhou, Hiina
*2008 "Natural Relations", organised by City of Women at Skuc Gallery, Ljubljana, Sloveenia
*2008 "Mutandis Mutandis", Edinburgh Art Festival, Embassy Gallery, Edinburgh Suurbritannia
*2009 "Kollektsioon: valitud teosed I", Kunstihoone, Tallinn
*2009 "Tehnoloogiline paranoia" (My Dear Paranoia), Vaal Galerii, Tallinn
*2009 Sousvelliance, Aarhus University, Taani
*2009 VI Shiryevo Biennale, Shiryevo, Venemaa
*2009 X MediaForum, Moscow Film Festival, Moskva, Venemaa
*2009 "Dass es so weitergeht, ist die Katastrophe", ESC, Graz, Austria
*2009 Markertplace, ARC Projects, Sofia, Bulgaaria
*2009 ISEA2009, Belfast, Suurbritannia
*2009 "Transitland", Goethe Institute, Sofia, Bulgaaria
*2009 "Gender Check", MUMOK, Viin, Austria
*2010 Film / Video / Performance, Wimbledon space, London, Suurbritannia
*2010 "Transitland", Museo Nacional Centro de Arte Reina Sofía, Madrid, Spain
*2010 "Gender Check", Zacheta National Gallery of Art, Varssavi, Poola
*2010 Performing presence, The National Centre for Contemporary Arts, Peterburi, Venemaa
*2010 "Transitland", XI MediaForum, Moscow Film Festival, Moscow Museum of Modern Art & Garazh, Moskva, Venemaa
*2010 "Communism Never Happened", Wroclaw, Poola
*2010 "Kunst Macht Frei", Contemporary Estonian Art, Janus Pannonius Museum, Pécs, Ungari
*2011 Best of Festival Punto de Vista, MUSAC. Museo de Arte Contemporáneo de Castilla y León, Hispaania
*2011 International Documentary Film Festival – Festival Punto de Vista, Navarra, Hispaania
*2011 Ladyfest, März Project Room, Tallinn
*2011 "Sõnastamata lood/Untold Stories", Kunstihoone, Tallinn
*2012 "8th of March", MUSEON, Moskva, Venemaa
*2012 "Quite queer, thealit", Bremen, Saksamaa
*2012 "Re.act feminism 2", Kunstihoone galerii, Tallinn & Fundació Antoni Tàpies, Barcelona, Hispaania
*2013 “Re.act feminism 2”, Academy of Arts, Berlin, Saksamaa
*2013  “Hetro.q.b”, Museu do Chiado, Lisbon, Portugal
*2013  “Girls Next Door” Visby Art Museum, Sweden, Rootsi
*2015  “Aferlife of Gardens”,  KUMU, Tallinn
*2015  “1995”, EKKM, Tallinn 
*2015 “Love At the Edge”, Gallery Arsenal Power-station, Białystok, Poola
*2016 "Amor”, Oi Futuro, Rio De Janeiro, Brasiilia
*2018  "Women", Threshold Artspace, Perth, Suurbritannia
*2018  "Bastard Voices", Baltic Triennial 13,  performance'te õhtu, South London Gallery, London, Suurbritannia
*2018  "Give Up the Ghost. Baltic Triennial 13", Kim?, Riia, Läti
*2018 "The X-Files [Registry of the Nineties]", KUMU, Tallinn
*2019 "Naine & Naine", Pärnu Linnagalerii
*2019  "Machine Divas", steirischerherbst’20, Schaumbad, Graz, Austria
*2019  "Atishoo, A-tishoo, We All Fall Down", EKKM, Tallinn
*2022  "Consequences", Out of A Blue Drill Hall, Edinburg, Suurbritannia
*2024  "We Don’t Do This. Intimacy, Norms and Fantasies in Baltic Art", MO Museum, Vilnius, Leedu
*2024  "In the Name of Desire", Latvian National Museum of Art, Riia, Läti
*2025 "Volitatud vormid", kaasaegse kunsti beinnaal Tallinnna Fotokuu 2025, Tallinna linnaruum

## Tunnustus
* 1994 Sorosi Kaasaegse Kunsti Eesti Keskus, Tallinn (*grand prix*)
* 1995 Est.Fem, Tallinn (eripreemia)

## Viited

## Välislingid
*Mare Tralla koduleht
*Mare Tralla. Kuidas minust sai feminist. Kaasaegse Kunsti Eesti Keskuse uudiskiri, 27. märts 2017 
*Mare Tralla. Kas see on ikka veel aktivism? Sirp, 12. august 2016 
*Mare Tralla. Mis värvi on armastus? Sirp, 17. juuli 2015 
*Mari Kartau. Mare Tralla: Ma ei ole kunagi olnud lahmiv kunstnik. ERR, 23. juuni 2014
*Krista Piirimäe. Mare Tralla lahtipakitud sugutung näitusesaalis. Eesti Päevaleht, 8. detsember 2011
*Mare Tralla: Kui haritud naine ennast ei hinda, jääbki ta teise positsioonile. Eesti Päevaleht, 2. oktoober 2011
*Mare Tralla: Kas vähemusi peab armastama? Postimees, 4. oktoober 2010
*Katrin Kivimaa. Mare Tralla. Stories of a ‘Disgusting Girl’: Cyberfeminist and Trans/National, Techno-Laughter in Mare Tralla’s Art. In: Estonian Artists 3, ed. by A. Trossek, pp 16–25. 2007
*Piret Tali. Mare Tralla: Eesti elu sallimatum kui enne. Eesti Päevaleht, 22. november 2003
*Ants Juske. Mare Tralla külalisetendus kodumaal. Eesti Päevaleht, 20. mai 2000